stanford-oval/wikipedia huggingface dataset:
Pyhän Ristin katolinen seurakunta

| Pyhän Ristin katolinen seurakunta |
| --- | --- |
Suuntautuminen:  Katolinen kirkko
Kirkkokunta:  Katolinen kirkko Suomessa
Hiippakunta:  Helsingin katolinen hiippakunta
Perustettu:  3. syyskuuta 1957
Kirkkoherra:  Toan Tri Nguyen
Pääkirkko:  Pyhän Ristin kirkko Tampereella
Jäseniä:  1 582 (1.1.2018)
Aiheesta muualla
Pyhän Ristin katolinen seurakunta
Infobox OKNimi-testi OK: 
Pyhän Ristin katolinen seurakunta on Katolisen kirkon Suomessa seurakunta, jonka toiminta-alueena ovat Pirkanmaa, Etelä-Pohjanmaa, Pohjanmaa, Keski-Pohjanmaa sekä Hämeenlinna. Seurakunnan keskuspaikka on Tampere, jossa seurakunnalla on Pyhän Ristin kirkko. Lisäksi sillä on kappelit Pietarsaaressa ja Vaasassa. Näiden paikkakuntien lisäksi seurakunnalla on säännöllistä toimintaa Hämeenlinnassa, Kokkolassa, Kristiinankaupungissa ja Seinäjoella.
Historia

Tampereelle perustettiin oma katolinen seurakunta 3. syyskuuta 1957. Ennen tätä alueen katolilaisia oli hoidettu Helsingistä käsin. Jumalanpalveluksia järjestettiin ensin vuokratiloissa, kuten Tammer-hotellissa. Vuonna 1960 seurakunnalla oli noin 50 jäsentä. Oman kirkon seurakunta sai 22. marraskuuta 1969, jolloin Pyhän Ristin kirkko vihittiin käyttöön. Vuonna 1990 seurakunnan jäsenmäärä oli noussut 200 henkeen. Vuoden 2012 alussa seurakunta sai Vaasan Rauhankadulla sijaitsevan Jeesuksen Pyhän Sydämen kappelin. Vuoden 2016 lopussa seurakunnalla oli 1 505 jäsentä. Kirkkoherrana toimii Toan Tri Nguyen.
Aiheesta muualla

Seurakunnan kotisivut
3 Idiots

| 3 Idiots |
| --- | --- |

Ohjaaja:  Rajkumar Hirani
Käsikirjoittaja:  Abhijat Joshi Rajkumar Hirani Vidhu Vinod Chopra
Perustuu:  Chetan Bhagatin romaaniin Five Point Someone
Tuottaja:  Vidhu Vinod Chopra
Säveltäjä:  Shantanu Moitra
Kuvaaja:  C. K. Muraleedharan
Leikkaaja:  Rajkumar Hirani
Pääosat:  Aamir Khan R. Madhavan Sharman Joshi Kareena Kapoor Boman Irani Omi Vaidya
Valmistustiedot
Valmistusmaa:  Intia
Tuotantoyhtiö:  Vinod Chopra Films
Levittäjä:  Reliance Entertainment Netflix
Ensi-ilta:  25. joulukuuta 2009
Kesto:  170 minuuttia
Alkuperäiskieli:  hindi
Budjetti:  550 miljoonaa ₹
Tuotto:  3,92 miljardia ₹
Aiheesta muualla
IMDb 
AllMovie
Infobox OKNimi-testi OK: 
3 Idiots (suomeksi ”Kolme typerystä”) on Rajkumar Hiranin ohjaama intialainen hindinkielinen draamakomediaelokuva vuodelta 2009. Se perustuu löyhästi Chetan Bhagatin romaaniin Five Point Someone.
3 Idiots oli vuoden menestynein hindielokuva Intiassa ja ulkomailla. Siitä tuli kaikkien aikojen tuottoisin hindielokuva, mutta ennätyksen rikkoi Chennai Express vuonna 2013. Elokuva voitti monia palkintoja, kuten kolme National Film Awards -palkintoa ja kuusi Filmfare Awards -palkintoa.
Elokuvassa kaksi fysiikan oppilaitoksessa tutustunutta kaverusta etsivät kolmatta kaverusta ja muistelevat opistoaikojaan, samalla kun matkaavat ystävänsä häihin.
Näyttelijät

| 0 | 1 | 2 |
| --- | --- | --- |
|  Aamir Khan  | … |  Rancho   |
|  Kareena Kapoor  | … |  Pia Sahastrabuddhe   |
|  R. Madhavan  | … |  Farhan Qureshi   |
|  Sharman Joshi  | … |  Raju Rastogi   |
|  Boman Irani  | … |  Viru Sahastrabuddhe (”Virus”)   |
|  Omi Vaidya  | … |  Chatur Ramalingam (”Silencer”)   |
|  Rahul Kumar  | … |  Manmohan (”Millimeter”, ”MM”)   |
|  Mona Singh  | … |  Mona Sahastrabuddhe   |
|  Sanjay Lafont  | … |  Suhas   |
|  Parikshit Sahni  | … |  herra Qureshi   |
|  Farida Dadi  | … |  rouva Qureshi   |
|  Amardeep Jha  | … |  rouva Rastogi   |
|  Mukund Bhatt  | … |  herra Rastogi   |
|  Javed Jaffrey  | … |  Ranchoddas Shamaldas Chanchad   |
|  Arun Bali  | … |  Shamaldas Chanchad   |
|  Ali Fazal  | … |  Joy Lobo   |
|  Harvinder Singh  | … |  herra Dhillon   |
Soundtrack

Elokuvan musiikin sävelsi Shantanu Moitra ja sanoitukset teki Swanand Kirkire.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Aal Izz Well” | Sonu Nigam, Shaan, Swanand Kirkire | 4.34 |  |  |  |  |  |  |
| 2. | ”Zoobi Doobi” | Sonu Nigam, Shreya Ghoshal | 4.06 |  |  |  |  |  |  |
| 3. | ”Behti Hawa Sa Tha Woh” | Shantanu Moitra, Shaan | 4.59 |  |  |  |  |  |  |
| 4. | ”Give Me Some Sunshine” | Suraj Jagan, Sharman Joshi, Rahat Fateh Ali Khan | 4.05 |  |  |  |  |  |  |
| 5. | ”Jaane Nahin Denge Tujhe” | Sonu Nigam | 3.30 |  |  |  |  |  |  |
| 6. | ”Zoobi Doobi” (Remix)  | Sonu Nigam, Shreya Ghoshal | 3.27 |  |  |  |  |  |  |
| 7. | ”Aal Izz Well” (Remix)  | Sonu Nigam, Shaan, Swanand Kirkire, Jaive Samsun | 4.41 |  |  |  |  |  |  |
|  |  |  | 29.22 |  |  |  |  |  |  |
Kohu

Five Point Someone -romaanin kirjoittaja Chetan Bhagatilla ja elokuvan tekijöillä oli erimielisyyksiä elokuvan julkaisun jälkeen. Bhagat hermostui, koska hänen nimensä näkyi vasta elokuvan lopussa ja väitti, että elokuva pohjautuu hänen kirjaansa enemmän kuin oli sovittu. Elokuvan tekijät vastasivat, että he eivät ole rikkoneet mitään sopimuksia ja oikeustoimia harkittiin. Kiistaa epäiltiin Bhagatin julkisuustempuksi ja hän pyysi myöhemmin anteeksi.
Uudelleenfilmatisointi

3 Idiotsin tamilinkielinen versio Nanban sai ensi-iltansa 12. tammikuuta 2012. Meksikolainen versio 3 idiotas sai ensi-iltansa 31. maaliskuuta 2017.
Aiheesta muualla

3 Idiots Internet Movie Databasessa (englanniksi)
3 Idiots AllMoviessa. (englanniksi)
Pyhärannan kirkko

| Pyhärannan kirkko |
| --- | --- |
 Pyhärannan kirkko sijaitsee merenlahden rannalla.
Sijainti:  Kirkkopolku 7, Pyhäranta
Koordinaatit:  60°56′50″N, 021°26′26″E
Seurakunta:  Pyhärannan seurakunta
Rakentamisvuosi:  1909
Suunnittelija:  Josef Stenbäck
Materiaali:  harmaakivi
Istumapaikkoja:  700
Tyylisuunta:  kansallisromantiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhärannan kirkko, sankarihaudat
Isänmaan puolesta 1939 -1940  1941 - 1944
Kuvanveistäjä Yrjö Rosola
Pyhärannan kivikirkko on massiivinen Josef Stenbäckin suunnittelema kirkko Pyhärannassa. Kirkko on rakennettu vuosina 1907–1909 ja sen tyyli on puhdasta kansallisromantiikkaa. Sakaroiden päätyjen yläosissa on mukailtu keskiaikaisten kivikirkkojen aiheita. Kirkon pohjakaava on lyhytsakaraisen ristin muotoinen. Kellotorni on sijoitettu keskiakselista sivuun. Pohjoisessa sakarassa on katon harjaa matalampi rakennelma. Torni on nelitahkoinen ja sen huippu on pyöristetty ja koristettu neljällä pienellä kulmatornilla. Tornin muureissa on keskiaikaisten linnojen ampuma-aukkoja mukailevia ikkunoita. Sisätiloissaan kirkolla on betonista tehtyjä holvikaaria. Alttari on pohjoissakarassa. Kirkkoon mahtuu 700 henkeä. Nykyisen kiirkon paikalla on seissyt aiemmin kaksi kirkkoa, jotka oli rakennettu vuosina 1690 ja 1758.
Ilmari Heinonen on maalannut vuonna 1939 kirkon alttaritaulun "Jeesus ristillä". Kirkon urut on valmistanut Kangasalan urkutehdas 1936 alun perin Rauman kirkkoon, josta ne ostettiin Pyhärantaan 1965. Niissä on 25+2 äänikertaa. Kirkon vitriinissä on uusikaupunkilaisen laivan Port Caledonian pienoismalli. Laiva ajoi karille paluumatkalla Australiasta Biskajanlahdella 2. joulukuuta 1924 vieden mukanaan 10 pyhärantalaista. Kirkon edustalla olevan muualle haudattujen muistomerkin on suunnitellut Reijo Paavilainen.
Museovirasto on vuonna 2009 määritellyt Pyhärannan kirkon yhdeksi Suomen valtakunnallisesti merkittävistä rakennetuista kulttuuriympäristöistä.
Aiheesta muualla

Kuvia tai muita tiedostoja aiheesta Pyhärannan kirkko Wikimedia Commonsissa
Pyhärannan kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Pyhärannan seurakunnan kotisivut (Arkistoitu – Internet Archive).
Kuva
Radio- ja televisiotoimittajien liitto

Radio- ja televisiotoimittajien liitto – Radio- och televisionsredaktörernas förbund r.y. (RTTL) on Suomen Journalistiliiton jäsenyhdistys. Se perustettiin vuonna 1961. Sääntöjensä mukaan liiton "tarkoituksena on jäsentensä ammatillisena yhdyssiteenä toimien valvoa jäsentensä sosiaalisia ja ammattiin liittyviä yhteisiä etuja kuten palkkausta ja muita työehtoja". Liiton nykyinen puheenjohtaja on toimittaja Jani Tanskanen.
Jäsenet ja organisaatio

RTTL:n jäsenet ovat muun muassa radio-, tv- ja nettitoimittajia, ohjaajia, äänitarkkailijoita, kuvaajia, kuvaussihteereitä, tuotantokoordinaattoreita, tutkijoita, media-alan opettajia ja kouluttajia, miksaajia, kameramiehiä, uutispäälliköitä, leikkaajia, tuottajia, toimitussihteereitä, lähetysohjaajia, kuuluttajia, juontajia sekä av-kääntäjiä. Jäsenet työskentelevät esimerkiksi Yleisradion, MTV:n ja Nelosen palveluksessa. Osa työskentelee työsuhteessa, osa freelancereina ja osa yrittäjinä.
RTTL koostuu viidestä jäsenyhdistyksestä, jotka ovat
AVOT ry
Freelance-ammattiosasto FAO
Media- ja ohjelmatyöntekijät MOT
Nelosen ohjelmatyöntekijät NOT
Yleisradion ohjelmatyöntekijät YOT.
Historia

Yhdistys perustettiin 19. huhtikuuta 1961 nimellä Radio- ja televisiotoimittajat – Radio och televisionredaktörerna RTTY. Liiton ensimmäinen puheenjohtaja oli Sauvo "Saukki" Puhtila.
Radio Aino

Radio Aino oli Yleisradion digitaalinen radiokanava. Kanava lähetti marraskuusta 1999 vuoden 2002 loppuun ohjelmaa nuorille aikuisille, erityisesti naisille. Uuden digitaalisen radiokanavan oli tarkoitus olla vaihtoehto Radio Suomen ja Radiomafian väliin putoavalle kuuntelijajoukolle.
Kanava kuului internetissä ja 29. marraskuuta 1999 alkaen myös pääkaupunkiseudun ULA-verkossa taajuudella 103,7 MHz. Tampereella kanava kuului ULA:lla taajuudella 88,3.
Radio Ainon ohjelmisto koostui pääosin ulkomaisesta pop- ja rock-musiikista sekä lifestyle-puheohjelmistosta. Eniten medianäkyvyyttä saivat kanavan radiopersoonat Maria Guzenina, joka  toimitti Seppo Pietikäisen kanssa Parisuhdepalvelu - ohjelmaa sekä radiokokki Sami Garam. Kanavan uutiset tuotti Ylen Radiouutisten ns. ainomafia-ryhmä. Kanavan ohjelmapäällikkönä toimi Tuija Aalto.
Radio Aino pyrki panostamaan äänen laatuun sekä musiikissa että omissa jutuissa, koska tarkoitus oli houkutella pääkaupunkiseudun ulakuuntelijat ostamaan digitaalisia radiovastaanottimia.
Radio Aino ei saavuttanut sille asetettuja kuuntelijamäärätavoitteita. Vuoden 2003 radiouudistuksessa sen tilalle perustettiin YleQ, joka myös jäi lyhytikäiseksi: se lopetti syyskuussa 2006.
Aiheesta muualla

Nettiradio Mikaeli (1999): Räväkkä Radio Aino aloittaa[vanhentunut linkki]
Tutkija Marko Ala-Fossi: Radiotoiminta Suomessa: lyhyt oppimäärä (2004) (Arkistoitu – Internet Archive)
YLE tk-lehti huhtikuu 2005: Kilpailu kuluttajan taskuun kiihtyy - radion reviirille on tungosta
Puujalat

Puujaloilla liikkuva postinjakaja 1900-luvun alun Gascognessa, Ranskassa.
Puujalat ovat puusta (tai kevyestä metallista) valmistetut jalkalisäkkeet, joiden avulla ihminen voi kävellä normaalia korkeammalla ja ottaa pidempiä askeleita. Puujaloilla kävelyä voi harrastaa huvin vuoksi tai niitä voidaan käyttää hyödyllisesti esimerkiksi kävelyyn soisilla tai mutaisilla alueilla tai jokien ylittämiseen. Sirkusesityksissä tai paraateissa puujalkoja käyttävät yleensä jonglöörit.
Namurin kaupungissa Belgiassa on järjestetty puujalkaturnajaisia 1500-luvulta lähtien. Ranskassa Landesin alueella paimenet ovat käyttäneet puujalkoja lauman tarkkailemiseen tavallista korkeammalta.
Alumiinista valmistettuja, säädeltäviä jalkalisäkkeitä käyttävät nykyisin esimerkiksi maalarit, ikkunanpesijät ja puutarhurit yltääkseen korkeammalle.
Kirjallisuutta

Markku Aulanko & Kari Nieminen: Sirkustaitojen käsikirja. Otava, 1989.
Aiheesta muualla

Kuvia tai muita tiedostoja aiheesta puujalat Wikimedia Commonsissa
Stiltwalker.com. (englanniksi)
Oddballs Stilts (Arkistoitu – Internet Archive). (englanniksi)
Juggling Store: Dura-Stilts III. (englanniksi)
Puuinfo

Puuinfo Oy on voittoa tavoittelematon yhtiö, jonka tehtävänä on luoda kysyntää puutuotteille rakentamisessa ja sisustamisessa. Päämääräänsä Puuinfo pyrkii välittämällä tietoa puun käytöstä käytännönläheisessä muodossa. Toiminnan kohderyhminä ovat sekä kuluttajat että ammattilaiset. Yhtiön tavoitteena on olla heille sekä tuotteita valmistavalle teollisuudelle ja rakennustarvikekaupalle kanava saada ja välittää tietoa puutuotteista ja niiden käytöstä.
Puuinfon omistavat Metsäteollisuus ry, Sahateollisuus ry ja Suomen Puutavara- ja Rakennustarvikekauppiasyhdistys SPY ry sekä Maa- ja Metsätaloustuottajain keskusliitto MTK ry. Toiminta rahoitetaan osakkaiden vuosimaksuilla sekä palveluiden ja projektien myyntituloilla.
Toiminta

Puuinfo.fi. Puuinfo.fi on maksuton Internet-palvelu, jonka käyttö ei edellytä rekisteröitymistä. Palvelussa on neljä osiota: Rakentaminen, Tuotteet, Puutieto ja Tee se itse. Sivustolla on kuukausittain yli 30 000 erillistä kävijää.
Puulehti. Vuodesta 1980 ilmestynyt pääasiassa arkkitehdeille ja suunnittelijoille tarkoitettu PUU-lehti esittelee suomalaista puuarkkitehtuuria ja -rakentamista. Se on tarkoitettu edistämään puutuotteiden käyttöä rakentamisessa ja sisustamisessa.
Puupalkinto. Puupalkinto jaetaan vuosittain kannustuksena rakennukselle, sisustukselle tai rakenteelle, joka edustaa korkealaatuisena pidettyä suomalaista puuarkkitehtuuria, tai jossa puuta on käytetty innovatiivisena pidetyllä tavalla. Puupalkinto on jaettu vuodesta 1994 alkaen.
Puupäivä. Puuinfon valtakunnallinen Puupäivä järjestetään vuosittain. Se kokoaa yhteen satoja teollisuuden, kaupan sekä kunta- ja rakennusalan päättäjiä. Päivän aikana on useita seminaareja muun muassa puuarkkitehtuurista, rakennustekniikasta, tutkimuksesta, puuteollisuudesta ja puun kaupasta.
wooproducts.fi. Puuinfon julkaisema ja ylläpitämä kansainvälinen tuote-esittelysivusto suomalaisille puutuotteille. Tavoitteena on suomalaisten yritysten kansainvälisen asiakaskontaktien ja tarjouskyselyjen lisääminen. Sivuston kohderyhmiä ovat puutuotteiden ostajat ja hankinnoista päättävät ammattilaiset.
woodarchitecture.fi. Monikielinen arkkitehtuurisivusto esittelee suomalaista puuarkkitehtuuria ja puurakentamisen ratkaisuja. Julkaisun kohteet ovat esimerkkejä eri käyttötarkoituksisista rakennuksista saunamökeistä kerrostaloihin ja suuriin julkisiin rakennuksiin.
Aiheesta muualla

Puuinfo.fi-sivusto
Puupäivä
Woodproducts.fi-sivusto
Woodarchitecture arkkitehtuurisivusto (Arkistoitu – Internet Archive)
Pumppulampi (Ähtäri)

| Pumppulampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°31′13″N, 24°17′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Kalliolampeen 
Järvinumero:  35.439.1.002
Mittaustietoja
Pinnankorkeus:  172,7 m  
Rantaviiva:  0,796 km  
Pinta-ala:  1,822 ha  
Saaria:  ei saaria 
 fiPumppulampi 
Pumppulampi on Etelä-Pohjanmaalla Ähtärissä Myllymäen kylän lähellä sijaitseva lampi.
Maantietoa

Lammen pinta-ala on 1,8 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 800 metriä. Lammen länsipuolelta kulkee Haapamäki–Seinäjoki-rata.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Myllyojan valuma-alueeseen (35.439) se kuuluu. Lammen vedenpinnan korkeus on 172,7 metriä mpy.
Patrick

| Patrick |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Padraig, Patrikki
Vastineita eri kielissä:  Patric, Patricio, Patrik
Nimen alkuperä:  latinan Patricius
Infobox OKNimi-testi OK: 
Patrick on miehen etunimi. Se on eräs muunnelma nimestä Patrik. Suomessa nimi Patrick on vuoden 2023 loppuun mennessä annettu noin 4 200 miehelle.
Nimen alkuperä

Nimi Patrick tulee roomalaisesta nimestä Patricius, joka on latinaa ja tarkoittaa aatelismiestä. Rooman valtakunnan alkuaikoina patriisit muodostivat erioikeuksia nauttineen säädyn.
Nimen on tehnyt suosituksi Irlannissa varhaiskeskiajalla toiminut lähetyssaarnaaja Pyhä Patrick, josta on tullut Irlannin kansallispyhimys. Nimi oli jo keskiajan lopulla yleinen Englannissa ja laajalti muuallakin Euroopassa, mutta Irlannissa sitä pidettiin 1600-luvulle saakka niin pyhänä, ettei sitä ollut sopivaa antaa lapselle. Nykyisin se kuitenkin on yleinen myös Irlannissa.
Kuvitteellisia Patrickeja

Patrick Bateman, rikollinen Bret Easton Ellisin romaanissa American Psycho ja siihen perustuvassa elokuvassa
Patrick Jane, FBI:n erityisavustaja tv-sarjassa Mentalist
Patrick Lockhart, tv-sarjassa Päivien viemää
Patrick Melrose, samannimisen televisiosarjan päähenkilö
Aiheesta muualla

Kuvia tai muita tiedostoja aiheesta Patrick Wikimedia Commonsissa
ADC

ADC voi tarkoittaa ainakin seuraavia:
Apple Display Connector (ADC), Applen näyttöliitin
A/D-muunnin (Analog to Digital Converter, ADC), analogia-digitaalimuunnin
ADC Airlines, nigerialainen lentoyhtiö
Air Data Computer (Ilmadatatietokone), Avioniikka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ADC”, voi hakea sivunnimihaulla, laajalla sivunnimihaulla tai tekstihaulla.
ADB

ADB tai adb voi tarkoittaa seuraavia:
Aasian kehityspankki, lyhenne sanoista Asian Development Bank
Afrikan kehityspankki, lyhenne sanoista African Development Bank
ADB-väylä, lyhenne sanoista Apple Desktop Bus, vanhemmissa Macintosh-tietokoneissa käytetty väylä näppäimistöjen ja hiirten liittämiseen
İzmirin lentokentän IATA-koodi Turkissa (Adnan Menderes Airport)
Advanced Digital Broadcast, sveitsiläinen yritys, joka toimittaa maksutelevision järjestelmiä
Allgemeine Deutsche Biographie, saksankielinen biografiajulkaisu
Android Debug Bridge, (adb) komentotulkki Android-ympäristöön
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ADB”, voi hakea sivunnimihaulla, laajalla sivunnimihaulla tai tekstihaulla.
Puuilo-cup

| Puuilo-cup |
| --- | --- |
 Meneillään oleva kausi Puuilo-cup 2018–2019 
Laji:  ampumahiihto
Maa(t):   Suomi
Perustettu:  2018
Alempi taso:  Lapua Junior Cup
Sivusto:  https://www.biathlon.fi/kilpailijoille/puuilo-cup/
Puuilo-cup on Suomen Ampumahiihtoliiton vuodesta 2018 alkaen järjestämä ampumahiihdon kansallinen kilpailusarja. Puuilo-cup on nimetty ampumahiihtoliiton sponsorin Puuilon mukaan, mutta se on yleisen sarjan ainoa kansallisen tason cup-kilpailu Suomessa, joten se vastaa hiihtoliiton järjestämää Maastohiihdon Suomen Cupia. Yleisen sarjan lisäksi Puuilo-cupissa järjestetään sarjat alle 19-vuotiaille ja alle 22-vuotiaille. Kaikissa sarjoissa on seitsemän osakilpailua ja sama pisteytysjärjestelmä. Joihinkin osakilpailuihin, kuten Kontiolahden kansainvälisiin GP-kilpailuihin, saa osallistua myös ulkomaalaisia osanottajia, mutta Puuilo-cupin pisteitä jaetaan ainoastaan suomalaisen kilpailulisenssin omaaville. Viestikilpailuita ei Puuilo-cupissa käydä.
Nuorille on järjestetty vuodesta 2009 alkaen Lapua Junior Cup -niminen vastaava kilpailusarja.
Pisteytys

Puuilo-cupissa jaetaan pisteitä kahdeksalle parhaalle, siten että kilpailun voittaja saa 12, toiseksi sijoittunut yhdeksän, kolmanneksi sijoittunut seitsemän ja neljänneksi sijoittunut viisi pistettä. Tämän jälkeen jaetut pisteet vähenevät yhdellä ja kahdeksanneksi sijoittunut saa yhden pisteen. Kauden lopussa jokaiselta kilpailijalta vähennetään kaksi heikointa tulosta pois. Jos tämän jälkeen kilpailijoilla on sama pistemäärä, ratkaistaan tasatilanne vertailemalla yksittäisiä sijoituksia. Jos sijoitukset ovat identtiset, tasatilanne ratkeaa sillä, kumpi kilpailijoista on onnistunut useammin ampumaan nolla-ammunnan, eli sakottoman kilpailun. Tuloksen ollessa edelleen tasan sijoitus arvotaan.
Pisteitä jaetaan viidestä osakilpailusta sekä SM-kilpailujen kahdesta henkilökohtaisesta kilpailusta. alle 19- ja alle 22-vuotiaiden sarjoissa pisteitä saa nuorten SM-lähdöistä.
Palkinnot

Kokonaiskilpailun kolme parasta palkitaan kauden päätteeksi Puuilon lahjakortein. Yleisessä sarjassa palkintosummat ovat 1000, 750 ja 500 euroa. Nuorten sarjoissa sen sijaan palkintojen arvot ovat 600, 400 ja 200 euroa.
Pystyyn haudattu

Myyttiseksi pohjoiseksi balladiksi nimetty Pystyyn haudattu on Joni Skiftesvikin ensimmäinen romaani. Kirja ilmestyi syksyllä 1984. Se valittiin tuolloin Finlandia-kirjallisuuspalkintoehdokkaaksi. Palkinto jaettiin silloin ensimmäisen kerran ja sen sai Erno Paasilinna.
Pystyyn haudattu sijoittuu Pohjanlahden satamakylään. Kirjassa on kolme kerronnallista tasoa, tämä päivä, eilinen ja unien taso. Merimies Bruuno saapuu kymmenen poissaolovuoden jälkeen kotikyläänsä ja ryhtyy selvittelemään sillä aikaa kuolleen äitinsä Lainan kuolemaa. Samalla paljastuu myös Bruunon nuoruudenrakkauden, kyläkauppias Jallun kanssa avioituneen Sirkan elämään liittyviä traagisia tapahtumia, joihin myös Bruuno itse on ollut osallisena.
Pystyyn haudattu on nähty useaan kertaan myös näyttämöllä. KOM-teatterin esittämä, Pekka Milonoffin ohjaama Pystyyn haudattu sai runsaasti myönteistä huomiota 1988 kotimaassa ja myös ulkomailla. Näytelmän kantaesitys oli kirjailijan kotikylän Martinniemen työväentalossa tammikuussa 1986. Teatteri esitti näytelmää kotimaan laajan kiertueen lisäksi myös ulkomailla Meksikoa myöten. Neuvostoliiton Kazanin draamateatterissa Pystyyn haudattu sai aikaan pienimuotoisen kulttuuriskandaalin, koska miespuoliset pääosanesittäjät Pauli Poranen ja Heikki Paavilainen esiintyivät siinä saunomiskohtauksessa alastomina. Yleisöä juoksi teatterista ulos hakemaan poliisia keskeyttämään esityksen. Poliisin saavuttua saliin näyttelijät olivat jo pukeutuneet ja esitys sai jatkua.
Kirja on käännetty unkariksi ja venäjäksi.
Skiftesvik on kirjoittanut Pystyyn haudatun myös kuunnelmaksi.
Aiheesta muualla

Joni Skiftesvik Kirjasampo.fi:ssä
Oulun kaupunginkirjasto-maakuntakirjaston Pohjoista kirjallisuutta: Joni Skiftesvik -sivut
Adtranz

Adtranzin valmistama raitiovaunu Berliinissä.
Adtranzin valmistama junavaunu Hongkongissa.
Adtranz (tai ADtranz, täydelliseltä nimeltään ABB Daimler Benz Transportation) oli saksalainen kiskokalustovalmistaja.
Yhtiö perustettiin 1996, kun ABB Henschel ja Daimler-Benzin omistaman AEG:n kuljetusvälineyksikkö (AEG Transportation) yhdistettiin. ABB ja Daimler-Benz omistivat Adtranzin aluksi tasasuurin osuuksin. Vuonna 1999 Daimler-Benzin toiminnan jatkaja DaimlerChrysler osti ABB:n osuuden ja nimesi Adtranzin uudelleen DaimlerChrysler Rail Systemsiksi.
Kanadalainen Bombardier Inc. hankki yhtiön omistukseensa vuonna 2000. Tämä teki Bombardieristä maailman suurimman kiskokalustovalmistajan. Kaupan aikoihin Adtranz oli maailman toiseksi suurin yritys alallaan.
Asiakkaita

Amtrak
SEPTA
OC Transpo
MTR
KCR
OSE
QR
Changi Airport Skytrain
Indian Railways
Psykoterapia (albumi)

| Psykoterapia Julma-Henri & Syrjäytyneet |
| --- | --- | --- |

Studioalbumin tiedot
 Julkaistu: 31. maaliskuuta 2010
 Tuottaja(t): Jere Nivukoski, Universtas
 Tyylilaji: rap, progressiivinen rock
 Kesto: 64.18
 Levy-yhtiö: Mörssi
Listasijoitukset
  Suomen virallinen lista: 11.
Julma-Henrin & Syrjäytyneiden muut julkaisut
| SRJTNT vol. 1 2008 | Psykoterapia 2010 |   |
Julma-Henrin muut julkaisut
| Outo nauha 2009 | Psykoterapia 2010 | Kutsu EP 2010 |
Psykoterapia on rap-artisti Julma-Henrin ja tuottaja UNiVErSTaSin 31. maaliskuuta 2010 julkaistu albumi. Se sijoittui julkaisuviikollaan (14/2010) Suomen virallisen listan 11. sijalle. Viikko oli albumin ainut listalla. 9. maaliskuuta 2010 albumilta julkaistiin musiikkivideo kappaleesta ”Kipu”. Albumin julkaisi levy-yhtiö Mörssi.
Tuotanto

Albumin kappaleet yhdistelevät psykologiaa ja progressiivista rytmimusiikkia. Albumin on säveltänyt, sovittanut, äänittänyt, miksannut ja soittanut UNiVErSTaS. Albumilla on käytetty sampleja Julma-Henrin vanhemmasta tuotannosta ja Universtaan levyltä ”Rhodes Soolo” kappaleisiin ”Miten?” ja ”tunteet osa 1”. Soolon on soittanut Pasi Hiltula. Rumpujen osalta äänityksissä ovat avustaneet Sami Tiitta ja Petteri Meskus.